# Irán

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

|  |
| --- |
| **Republica Islamica d'Iránجمهوری اسلامی ایران Chomhūrī-ye Eslāmī-ye Īrān* |
|

|  |  |
| --- | --- |
|  |  |
| (En detalle) | (En detalle) |

 |
| Lema nacional: استقلال آزادی جمهوری اسلامی Esteqlāl, āzādī, chomhūrī-ye eslāmī (en persa: *Independencia, Libertat, Republica Islamica*) |
| Himno nacional: *Sorood-e Melli-e Jomhoori-e Eslami* |
| Situación d'Irán |
| **Capital**  • **Población** | Teherán 7.705.036 |
| **Mayor ciudat** | Teherán |
| **Idiomas oficials** | Persa |
| **Forma de gubiernoLíder supremo President** | Republica islamica vacant Masoud Pezeshkian |
| **Revolución islamica** | 1 d'abril de 1979 |
| **Superficie**  • **Total**  • **% augua** | Posición 17º 1.648.195 km² 0,7% |
| **Población**  • **Total**  • **Densidat** | Posición 18º 75.149.669 (2011) 46 hab/km² |
| **PIB (PPA)**  • **Total (2007)**  • **PIB per capita** | Posición 29º US$ 294.089 millons US$ 4.149 |
| **Moneda** | Rial `(IRR)` |
| **Chentilicio** | Iraní |
| **Zona horaria** | UTC+3.30 |
| **Dominio d'Internet** | .ir |
| **Codigo telefonico** | `+98` |
| **Prefixo radiofonico** | `9BA-9DZ, EPA-EQZ` |
| **Codigo ISO** | 364 / IRN / IR |
| Miembro de: OPEP, ONU |
|  |

A **Republica Islamica d'Irán** ye un país d'Orient Meyo, que dica 1935 yera conoixiu como *Persia*. O país muga con Pakistán y Afganistán por l'este; Turkmenistán por o nord-este, a Mar Caspia por o norte y Azerbayán y Armenia por o nord-ueste; Turquía y Iraq por l'ueste y con a costa d'o Golfo Persico y o Golfo d'Omán por o sud.

A suya población yera de 75.149.669 habitants en 2011 en una superficie d'1.648.195 km², con una densidat de población de 46 hab/km². A suya capital se troba en a ciudat de Teherán, que ye amás a ciudat con un numero d'habitants mes gran d'o país. Ye o 18eno país d'o mundo por a suya superficie.

Politicament, dende a dita revolución iraní de 1979 que derrocó a monarquía, Irán ye una republica, estando mas especificament definita como una republica islamica, rechita por un Líder Supremo d'Irán (actualment Alí Jamenei) y un President (actualment Mahmud Ahmadineyad). A suya luenga oficial ye l'idioma persa (encara que se i charran cuantas atras luengas), estando o Rial a moneda oficial d'Irán.

A suya economía s'alaceta en o petrolio, estando Irán o tercer productor mundial d'ixe producto y o suyo segundo exportador d'entre os miembros d'a Organización de Países Exportadors de Petrolio (OPEP). Tien tamién grans reservas de gas natural.

Irán ye uno d'os puestos d'orichen de l'actual cevilización, y estió un puesto de transmisión de conoixencias dende India enta Occident y a l'inrevés, amás d'estar puesto de paso de conoixencias dende China. Mesmo a escritura amaneixió en o III milenio aC en Sumer. Sobre o suyo territorio se succedioron cuantos pueblos y cevilizacions,como sumerios, acadios, babilonians, medians u persas, dica a conquiesta d'o territorio por Aleixandre Magno, y una atra vegata cuantos pueblos y estaus como l'Imperio Sasanida dica a suya conquiesta en o sieglo VII por os musulmans. Estió mientres a Edat Meya un puesto important en a Rota d'a Seda enta China. De toz istos periodos, o país conserva importants obras d'arte.

## Cheografía d'Irán

*Ta mas detalles,* *veyer l'articlo **Cheografía d'Iránveyer os articlos **[[{{{2}}}]]** y **[[{{{3}}}]]veyer os articlos **[[{{{4}}}]]**, **[[{{{5}}}]]** y **[[{{{6}}}]]veyer os articlos **[[{{{7}}}]]**, **[[{{{8}}}]]**, **[[{{{9}}}]]** y **[[{{{10}}}]].
## Historia d'Irán

*Ta mas detalles,* *veyer l'articlo **Historia d'Iránveyer os articlos **[[{{{2}}}]]** y **[[{{{3}}}]]veyer os articlos **[[{{{4}}}]]**, **[[{{{5}}}]]** y **[[{{{6}}}]]veyer os articlos **[[{{{7}}}]]**, **[[{{{8}}}]]**, **[[{{{9}}}]]** y **[[{{{10}}}]].
Tumba de Ciro II lo Gran.
### Prehistoria

Irán presenta repuis d'ocupación humana y restas culturals perteneixients a cuasi tota la edat de piedra. Mientres lo neolitico se desarrolló un proceso de sedentarización, producción de alimentos, establimiento de rotas comercials y d'intercambio de curta distancia. Lo Calcolitico ye caracterizau per l'aparición d'elementos d'arambre y ceramica pintada en Susiana (sud-ueste d'Irán) y en Sialk (centro-ueste) y s'extiende por Irán a lo largo d'o IV milenio aC, cuan tamién prencipian a surtir asentamientos urbans que se desenvolver-se entre Anatolia, Mesopotamia, lo Complexo Arqueolochico de Bactria-Margiana y la Cultura d'a Val de l'Indo.

### Antigüidat

A escritura amaneixió en o III milenio aC en Sumer y en o suyo territorio se succedioron cuantos pueblos y cevilizacions, como sumerios, acadios, babilonians, medians u persas, dica a conquiesta d'o territorio por Aleixandre Magno, y una atra vegata cuantos pueblos y estaus como l'Imperio Sasanida dica a suya conquiesta en o sieglo VII por os musulmans.

De totas istas civilizacions o país conserva importants repuis, obras d'arte y chacimientos arqueolochicos.

### Edat Meya

Mientres a Edat Meya estió un puesto important en a Rota d'a Seda enta China.

### Edat contemporania

En a actualidat dende a dita revolución iraní de 1979 que derrocó la monarquía Pahlaví, Irán ye una republica, estando mas especificament definida como una republica islamica, rechida per un Lider Supremo d'Irán (actualment Alí Jamenei) y un President (actualment Mahmud Ahmadineyad).

La sospeita que Irán tiene un programa nuclear secreto pa fins militars y aconseguir la bomba atomica ha levau a un enfrontinamiento entre Irán, los países occidentals y Israel.

O 28 de febrero de 2026, avions d'Estaus Unius y d'Israel prencipian un conchunto d'ataques contra Irán, incluyendo-ie l'asasinato de mas de 165 ninas en una escuela en Minab (Hormozgan) a lo sud d'o país, estando estos ataques l'orichen d'a Guerra d'Irán de 2026. En l'ataque morió tamién Ali Khamenei, qui yera lo líder supremo d'Irán, feitos seguius por ataques d'Irán contra las bases militars d'Estaus Unius en a redolada y contra Israel .

## Politica d'Irán

*Ta mas detalles,* *veyer l'articlo **Politica d'Iránveyer os articlos **[[{{{2}}}]]** y **[[{{{3}}}]]veyer os articlos **[[{{{4}}}]]**, **[[{{{5}}}]]** y **[[{{{6}}}]]veyer os articlos **[[{{{7}}}]]**, **[[{{{8}}}]]**, **[[{{{9}}}]]** y **[[{{{10}}}]].
### Organización territorial

Irán se divide en 30 provincias (*ostān*):

|  |  |  |
| --- | --- | --- |
| 1. Teherán.
2. Qom.
3. Markazi.
4. Qazvin.
5. Gilan.
6. Ardabil.
7. Zanyán.
8. Azerbaichán Oriental.
9. Azerbaichán Occidental.
10. Kurdistán.
11. Hamadán.
12. Kermanshah.
13. Ilam.
14. Lorestán.
15. Khuzestán.
 | 15. Chahar y Bakhtiarí.
16. Kohkiluyeh y Buyer Ahmad.
17. Bushehr.
18. Fars.
19. Hormozgan.
20. Sistán y Baluchistán.
21. Kermán.
22. Yazd.
23. Ispahán.
24. Semnán.
25. Mazandarán.
26. Golestán.
27. Corastén Norte.
28. Corastén Rasaví.
29. Corastén Sud.
 | As provincias d'Irán. |

## Esporte

O estadio Azadi en un partiu de fútbol.
Irán ye un país con una gran variedat de lugars ta practicar esporte, tien lugars ideyals ta practicar senderismo, escalada y alpinismo, tamién conta, en a montanya de Tochal y a nomás de 15 menutos de Teheran, con un dos complexos mas grans d'o mundo ta la practica de l'esqui y atros esportes d'hibierno.

Antiparti en Irán se practican gran cantidat de esportes tradicionals y populars, y se creye que ye un d'os puestos orichinarios d'o polo, derivau de l'antigo Chovgan. Os esportes de luita tamién son populars destacando practica d'a luita libre olimpica, pero per alto de toz os esportes sobresale o fútbol como o esporte mas practicau y de millor nivel internacional, a prencipal ligal d'o país ye a Iran Pro League.

### Competicions esportivas

Polisportivo d'o Complexo Esportivo Azadi.
Irán y a suya capital Teherán han estau seu d'os Chuegos Asiaticos en a suya edición de 1974.

### Instalacions esportivas

As mas grans y millors intalacions esportivas son en Teherán, a capital d'o país, entre as que cal destacar o Complexo Esportivo d'Azadi, incluyindo o Estadio Azadi pa 80.000 espectadors, o Estadio Cubierto Azadi ta esportes d'interior con capacidat pa 12.000 espectadors y atras instalacions pa tenis, béisbol, equitación y natación entre d'atros esportes amás de pistas d'entrenamiento auxiliars y instalacions de restauración y hospedache.

Atros estadios prencipalment utilizaus pa fútbol, atletismo y esportes de campo y que tienen una gran capacidat d'espectadors son: o Estadio Naghsh-e-Jahan en Isfahán, o Estadio Yadegar-e-Emam en Tabriz y o Estadio Ghadir en Ahvaz toz con una capacidat de mas de 50.000 espectadors.

Tamién cal destacar cerca de Teherán, en Velenjak, o Complexo Esportivo de Tochal, un equipamiento esportivo d'os mas grans y millors d'o mundo pa la practica d'esportes d'hibierno y con instalacions ta atros esportes como o tenis. Ye situau en o Tochal a mas de 3.500 metros sobre o livel d'a mar.

### Chuegos Olimpicos

* Irán en os Chuegos Olimpicos.

Irán en os Chuegos Olimpicos ye representau per lo Comité Olimpico Nacional d'a Republica Islamica d'Irán (en idioma persa:*کمیته ملی المپیک ایران*), creau en l'anyo 1947 y reconoixiu per lo Comité Olimpico Internacional en ixe mesmo anyo.

Ha participau en 19 edicions d'os Chuegos Olimpicos de Verano estando la suya primera presencia en os de París 1900. No tornó a participar dica dimpués d'a II Guerra Mundial y dende alavez con as excepcions d'os boicots a los Chuegos de 1980 y 1984, ha participau en totas as de demás edicions dica la actualidat, en las que ha obteniu un total de 88 medallas en as edicions de verano: 27 d'oro, 29 d'archent y 32 de bronce.2​

En os Chuegos Olimpicos d'Hibierno ha participau en 12 edicions, estando os Chuegos de 1956 celebraus en Cortina d'Ampezzo la suya primera aparición en os que no ha aconseguiu garra medalla en as todas as suyas participacions.

## Referencias

## Vinclos externos

* Se veigan as imáchens de Commons sobre **Irán**.
* (en) Oficina virtual d'o lider supremo d'Irán Sayyid Ali Khamenei.
* (en) Pachina web d'a presidencia d'Irán.
* (en) Pachina web d'Irán.

|  |
| --- |
| **Estaus d'Asia** |
|
Afganistán | Arabia Saudita | Armenia1 | Azerbaichán1 | Bahrein | Bangladesh | Birmania | Bután | Brunei | Cambocha | Cazaquistán1 | Corea d'o Norte | Corea d'o Sud | Chapón | Cheorchia1 | Republica Popular de China | Republica de China (Taiwan) | Chipre1 | Chordania | Echipto | Emiratos Arabes Unius | Filipinas | India | Indonesia | Irán | Iraq | Israel | Kirguizistán | Kuwait | Laos | Liban | Malaisia | Maldivas | Mongolia | Nepal | Omán | Palestina2 | Pakistán | Qatar | Rusia1 | Singapur | Sri Lanka | Siria | Tachiquistán | Tailandia | Timor Oriental | Turquía1 | Turkmenistán | Uzbekistán | Yemen | Vietnam |
| **Dependencias**: Akrotiri y Dhekelia | Hong Kong | Islas Cocos | Isla de Nadal | Macau | Territorio Britanico de l'Oceano Indico |
| 1 Perteneix a Europa por razons culturals y historicas, pero cheograficament ye en Asia. 2 Territorio controlau por Israel y gubernau por l'Autoridat Nacional Palestina. |